  Анжелика Тихонова корреспондент 6-тӥ оштолэзе Удмуртиысь шуръёс вылысь йӧэз пуштытъян ужъёсты мытозы. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Туэ спасательёс ньыль ёросъёсын ужалозы: Балезино ёросысь Чупчи шур вылын; Сюмси ёросысь Калмез но Вало шуръёс вылын; Сьӧлта ёросысь Калмез шур вылын; Кез ёросысь Пызеп но Лып шуръёс вылын. Пусъём, йӧэз пуштытъян ужъёсты выжъёсты, ӵыпетъёсты утён но йӧ кошкон вакытэ могӟетъёс кылдонэз алон, кошкись вуэз шуг-секыттэк лэзён понна арысь аре ортчытъяло. Ватсалом, Удмуртиын тудвуэз оштолэзьлэн кыкетӥ ӝыныяз возьмало.  Тегъёс: Мерлык Ижкар МЧС Удмуртия тулыс пуштонъёс шуръёс спасательёс  